13.12.2022
SL
Uradni list Evropske unije
L 319/55
(4)
Phytophthora ramorum (unijski izolati) Werres, De Cock & Man in ’t Veld je bil uvrščen na seznam v delih D in J Priloge IV k Izvedbeni uredbi (EU) 2019/2072 v zvezi z razmnoževalnim materialom okrasnih rastlin, razmnoževalnim materialom sadnih rastlin in sadnimi rastlinami, namenjenimi za pridelavo sadja, ker izpolnjuje zahteve za uvrstitev na seznam nadzorovanih nekarantenskih škodljivih organizmov.
Zato je upravičeno, da se navedeni škodljivi organizem vključi v Prilogo k Direktivi 93/49/EGS in Prilogo II k Izvedbeni direktivi 2014/98/EU.
(5)
V Izvedbeno direktivo 2014/98/EU je treba vključiti tudi ukrepe za preprečevanje navzočnosti Phytophthora ramorum (unijski izolati) Werres, De Cock & Man in ’t Veld na nekaterih rastlinah za saditev, ki se uporabljajo kot razmnoževalni material sadnih rastlin in sadne rastline, namenjene za pridelavo sadja.
(6)
Candidatus Phytoplasma australiense Davis et al. je bil uvrščen na seznam karantenskih škodljivih organizmov za Unijo v Prilogi II k Izvedbeni uredbi (EU) 2019/2072 in črtan s seznama nadzorovanih nekarantenskih škodljivih organizmov iz Priloge IV k navedeni uredbi.
Zato bi bilo treba navedeni škodljivi organizem črtati tudi s seznama nadzorovanih nekarantenskih škodljivih organizmov iz Priloge I k Izvedbeni direktivi 2014/98/EU in Priloge IV k navedeni direktivi v zvezi z razmnoževalnim materialom sadnih rastlin in sadnimi rastlinami, namenjenimi za pridelavo sadja, vrste Fragaria L.
(7)
Izvedbena direktiva 2014/98/EU določa zahtevo, da se z vizualnim pregledom v objektih, na poljih in v partijah ugotovi, da je pred-bazni, bazni in certificirani material ter material CAC (Conformitas Agraria Communitatis) prost nadzorovanih nekarantenskih škodljivih organizmov iz prilog I in II k navedeni direktivi in v skladu z zahtevami iz Priloge IV v zvezi z zadevnim rodom ali vrsto.
(8)
Za zagotavljanje usklajenosti z Izvedbeno uredbo (EU) 2019/2072 v zvezi območji, nenapadenimi s škodljivim organizmom, bi bilo treba v Izvedbeni direktivi 2014/98/EU uvesti izjemo od zahteve za vizualni pregled, vzorčenje in testiranje pred-baznega, baznega in certificiranega materiala ter materiala CAC.
(9)
Z Izvedbenim sklepom Komisije (EU) 2017/925 (7) je bilo nekaterim državam članicam izdano začasno dovoljenje za certificiranje pred-baznega materiala, ki pripada nekaterim vrstam sadnih rastlin in je pridelan na odprtem polju v pogojih, ki ne zagotavljajo zaščite pred žuželkami.
Dovoljenje, ki je bilo v zvezi s tem izdano Franciji, je poteklo 31. decembra 2018.
Del „Zahteve glede enote pridelave, mesta pridelave ali območja“ v oddelku 4 Priloge IV k Izvedbeni direktivi 2014/98/EU v zvezi s pred-baznim materialom Cydonia oblonga Mill.
bi bilo zato treba črtati, da se izrazi iztek veljavnosti navedenega dovoljenja.
(10)
Od sprejetja Izvedbene direktive 2014/98/EU so izkušnje držav članic pokazale, da so ukrepi proti Candidatus Phytoplasma pyri Seemüller & Schneider za prepoved trženja celotnih partij razmnoževalnega materiala sadnih rastlin in sadnih rastlin ob odkritju simptomatičnega razmnoževalnega materiala in sadnih rastlin na enoti pridelave nesorazmerni z ustreznim fitosanitarnim tveganjem.
Izvedbeno direktivo 2014/98/EU bi bilo treba spremeniti za zagotovitev usklajenosti z revidiranimi ukrepi za obvladovanje tveganja iz Izvedbene uredbe (EU) 2019/2072 proti Candidatus Phytoplasma pyri Seemüller & Schneider.
Ves simptomatični razmnoževalni material in sadne rastline bi bilo treba takoj izruvati in uničiti.
(11)
V skladu s členom 32 Izvedbene direktive 2014/98/EU lahko države članice do 31. decembra 2022 na svojem ozemlju omogočijo trženje razmnoževalnega materiala in sadnih rastlin, pridelanih iz pred-baznih, baznih in certificiranih matičnih rastlin ali materiala CAC, ki je obstajal pred 1. januarjem 2017, čeprav navedeni material ali navedene sadne rastline ne izpolnjujejo zahtev navedene izvedbene direktive.
Izkušnje držav članic z izvajanjem zakonodaje so pokazale, da področje uporabe sheme certificiranja Unije za razmnoževalni material in sadne rastline ne zajema certificiranja semen in sadik.
Zato bi bilo treba sedanje prehodne ukrepe še naprej uporabljati samo za pridelavo semen in sadik zaradi časa, potrebnega za prilagoditev navedenega materiala na zahteve navedene direktive.
Da bi se izognili oviranju trgovanja z navedenim materialom, bi bilo treba navedeni datum podaljšati do 31. decembra 2029.
(7) Izvedbeni sklep Komisije (EU) 2017/925 z dne 29. maja 2017 o začasnem dovoljenju nekaterim državam članicam za certificiranje predbaznega materiala nekaterih vrst sadnih rastlin, pridelanih na polju v pogojih, ki ne zagotavljajo zaščite pred žuželkami, in razveljavitvi Izvedbenega sklepa (EU) 2017/167 (UL L 140, 31.5.2017, str. 7).